JohanHeinsen/ENO huggingface dataset:
Den Nord-Cimbriske Tilskuer, 1839-01-29
Tydskland. Fra Nederrhin skrives under 7de Januar: Siden Sammenkomsten af Præsidenterne for de preussiske Provindser, ere Alles Øine hæftede paa denne vigtige Forsamling. Fra en Kilde, som vi have Grund til at skjænke al Tiltroe, have vi erholdt den Forsikkring, at med Hensyn til den catholske Jnteresse, staaer alting meget godt. Kirken i Trier skal allerede være tilbagegivet Seminariet; med Hensyn til Ægteskaberne, da skulle saavel Catholikker, som Protestantere skjænkes lige Rettigheder; Biskopsvalget, skal være frigivet, og man nærer det Haab, at Catholikkernes Communication med Rom skal være fremtidig underkastet færre Restrictioner; men om Erkebispen af Cøln og hans Capellan har man endnu ikke hørt noget. - Det er mærkeligt at fra Gøttingen skrives der, at Baron Thierry, der saakaldte Konge af Ny=Seeland, tager den foregivne Hertug af Rormandiet (Raundorfs) Ægthed i Beskyttelse. En af Hoved=Medhielperne til den unge Prindses Flugt, skal en Slægtning af ham og General i Vender, Grev v. Frotte have været. Napoleon havde lovet ham benaadigelse og sikkert Leide, naar han ville nedlægge Vaabenene, men da dette var skeet, havde han ladet ham arrestere og skyde, blot af den Grund, at han kjendte til Prindsens Existence; Thierry opfordrer i Times enhver til at modbevise det.
Den Nord-Cimbriske Tilskuer, 1839-01-29
Indenlandsk. Det har allernaadigst behaget Hs. M. Kongen at udnævne Stabschirurg, Professor C. Møller, til Ridder af Dannebrogordenens fjerde Classe.
Den Nord-Cimbriske Tilskuer, 1839-01-29
Det kgl. danske Cancellie har nu beordret Action anlagt mod Redacteuren af Kbhvnsposten, Hr. Cand. jurGiødvad, i Anledning af de af dette Blads under Beslag lagte No. 7 og 16 samt det under Nyhedspost i No. 13 anførte første Stykke.
Den Nord-Cimbriske Tilskuer, 1839-01-29
Til den theologiske Embedsexamens mundtlige Deel Januar d. A. fremstillede sig 18 Studios. theologi, af hvilke 9 erholdt Characteren Laudabillis, 5 Haud il land, og 4 Non cont.
Den Nord-Cimbriske Tilskuer, 1839-01-29
Den 21de de blev en Person, der har gjort sig skyldig i talrige Tyverier, under Opsigt af Soldatervagt, fort ud i Grønningen, for at paavise de Steder, hvorhan, ifølge sit Udsagn ved Retten, havde nedgravet Kosterne. Ved at grave efter paa de paapegede Steder fandt Politiet virkelig mange værdifulde Guld-og Sølvsager, som vare stiaalne i Kjøbenhavn paa forskjellige Steder.
Den Nord-Cimbriske Tilskuer, 1839-01-29
Ved Jldsvaaden paa store Kjøbmagergade No. 57 i Kbhvn. forlangte en Officeer ved et derværende Regiment, at komme igjennem Borgervagten, men da han Jntet havde ved Branden at bestille, blev Gjennemgangen ham nægtet, og opbragt herover gik han saa vidt, at han trak Sablen halvt ud af Skeden. Uagtet Borgervagten hav be saaledes al Grund til at klage over Officerens Adfærd, gjorde dens Commandeurer ikke i Førstningen noget Skridt til at staae paa deres Ret; men da han ved sin egen besynderlige Opførsel sidenefter selv foranledigede en Krigsret, blev han ved denne i disse Dage dømt til 3 Maaneders Arrest i Castellet.
Den Nord-Cimbriske Tilskuer, 1839-01-29
Algreen-Ussing har under den sidste Stænderforsamlings Discussioner og Finantssagen bl. af sagt: Kongen er Noisomheden selv, og det kgl. Huses Medlemmer fore et stille og indgetogent Liv, og Jngen skal a kunne sige, de for deres Person bruge meere, end der er passende. Men alligevel kræver de mange forskjellige Hof holdninger saa overordentlige Summer, at Folket tør nære det meest grundede Haab om, at Hs. Majestæt, naar Han derom oplyses, vil træffe de virksomste Foranstaltninger til at faae denne Udgiftspost indskrænket. Dette bør Forsamlingen udtale for Kongen: thi af den vil han erfare, hvad der er Folkets Ønske. Men vil Forsamlingen ikke i sin Petition udtale det, saa vil jeg idetmindste her have udtalt det, og fordrer, at det saaledes skal gaae over i Stændertidenden; thi ikke vil jeg have siddet i denne Forsamling, kaldet hertil ved mine Medborgeres Tillid, uden at have udtalt dette, som hele Folket med mig mener og tænker.
Den Nord-Cimbriske Tilskuer, 1839-01-29
Det lader til, at det i senere Tid er bleven Coutumehos den kgl. Theaterdirection, at recruttere Theaterpersonalet, med Subjecter fra de omreisende Skuespillerselskaber. Hidtil har det viist sig, at denne Contume har bragt gode Frugter: Jfr. Lichtenstein og Jfr. Andersen ere meget heldige Aeqvisitioner for Theatret (Jfr. Andersen, har nyligen med meget bifald givet Fru Heibergs nydelige Rolle i den første Kjærlighed), og naar vi erindre os, at Hr. Kragh ligeledes har været ved et Skuespillerselskab forinden han blev antaget ved det kgl. Theater, saa maae vi yde Theaterdirectionen vor Tak, at den ikke lader haanligt om Talenter, der gjøre sig gjældende i en ringe Kreds, men drager dem frem for Dagens Lys. Dette formene vi ogsaa kan gjælde om en Hr. Lange, som har været engageret hos det Müllerske Skuespillerselskab, og i forrige Uge deputerede paa det kgl. Theater som Hr. de Luceval i Frierens Besøg. Vel har hans Debut ikke saa glimrende og tilfredsstillende som hine nævnte Damers, men alligevel viste han en ikke ringe Routine i Udførelsen af sin Rolle; hans Spil var sandt og naturligt og uden den Bombast, som Skuespillerne ved omreisende Selskaber ere saa tilbørlige til at tilegne sig. Desuden er hans Organ behageligt og hans Udvortes smukt, hvorfor han, ved større og fortsat Studium, vist vil kunne holde sig i Publicums Gunst, der allerede paa hans Debutaften i ingen ringe Grad blev ham til Deel. (Ah. Av.)
Den Nord-Cimbriske Tilskuer, 1839-01-29
Licent juris Overauditeur Petersen har, i Anledning af det ved ham udarbeidede Lov=Lexicon, brugbart ogsaa for Norge, af Hs. M. Kongen af Sverrig og Norge modtaget den svenske Fortjeneste Medaille i Guld, paa hvilken Medailles Forside Hans Majestæts meget lignende Brystbillede findes. (Dagen.)
Den Nord-Cimbriske Tilskuer, 1839-01-29
Redacteuren af den Hempelske Avis, Hr. Carl Bagger, har med aaben Frimodighed yttret sin Mening om den af Læseforeningen i Odense udtalte bekjendte Misbilligelse af det Hansenske Sendebrev til Biskop Faber. "Der er i denne Anledning - siger han - sat i Bevægelse et femte Hjul, der hører til en ganske anden Vogn." Fremdeles: "Saalænge jeg lever i en Stat og som en Konges Undersaat, saa behøver hverken jeg eller hvosomhelst af mine Medborgere at anerkjende nogen Domstol undtagen Statens Konges, eller for dennes Dom falder, Folkets 9. Almeenhedens. Og sluttelig: "En Presselov har jeg, og det er Kongens, for mit Vedkommende kan jeg derfor aldrig respectere nogensomhelst Selskabs udtalte Censurdom, den vorde nu udtordnet af det talrige Trykkefrihedsselskab eller af en mindre Læseforening, ligesom jeg heller ikke, hvis jeg havde været tilstede, kunde paa nogen Maade have troet eller anseet mig berettiget (endnu mindre forpligtet) til at deeltage i, at udtale en saadan Dom over hvem somhelst (Ah. Av.) Anden.
Den Nord-Cimbriske Tilskuer, 1839-01-29
Fra Odense skrives under 22 Januar: Det i Søndags af det Titchenske Selskab opførte Drama Napole en i Schönbrunn, blev meget godt spillet og vandt stærkt bifald; heller ikke her havde Direkteuren sparet med Hensyn til Dragterne. Jmorgen gives Stykkets Fortsættelse samt "Jntrigen ved Moerskabetheatret, til Benefice for Hr. Jørgensen, som ifjor udførte Krampes Rolle til Publikums almindelige Tilfredshed.
Den Nord-Cimbriske Tilskuer, 1839-01-29
J Anledning af den danske Skonnert ødie Elbe's Medfart ved den spanske Kyst hedder det fra Madrid; Denne Tildragelse bliver af de herværende engelske og franske Diplomater betragtet som aabenbart Sorøverie, og man er betænkt paa alvorlige Forholdsregler des angaaende. Den herværende kongl. danske Charge daffalres (Hr. dal Borgo di Primo) vil sikkert ikke undlade at gjøre alt muligt for at sikkre den danske Skibsfart."
Den Nord-Cimbriske Tilskuer, 1839-01-29
Tvende Sogne paa Sletten i Fyen, Otterup og Scheby, have givet et følgeværdigt Exempel. idet de have forenet sig om, paa Orritzlevgaard at henlægge et Qvantum Rug, Byg, Boghvede og Kartofler, hvorfra Sognenes uformuende Beboere til en vis Tid kunne vorde forsynede med det nødvendige Forraad af disse Artikler, til den billige Priis: 21 Mk. Rug, 15 Mk. Byg, 10 Mk. Boghvede og 4 Mk. Kartofler pr. Td. Efter Forlydende skal en lignende Overeenskomst have fundet Sted i Særslev Sogn. J Sjælland har Haarsler Sogn, efter Opfordring af Pastor E. Mau, ligeledes forenet sig om, fra Midten af April at udlevere til Trængende Rug for 20 Mk. og Byg for 15 Mk. Hvor ønskeligt, om Flere vilde forene sig om at komme de mangfoldige trængende Kjøbstædbeboere til Hjælp paa lignende Maade, i denne, paa alle de uundværligste Artikler saa dyre Vinter.
Den Nord-Cimbriske Tilskuer, 1839-01-29
Hos Postmesteren i Kjøge er forleden Nat skeet Jndbrud og bortstiaalet circa 470 Rbdr. i rede Penge.
Den Nord-Cimbriske Tilskuer, 1839-01-29
En Overøvrighed havde til Cancelliets Resolution henstillet, om det, for at opnaae større Concurrence, kunde ansees gavnligt, at Bagerne forundtes Ret til uden sær Tilladelse at sælge Meel i større og mindre Qvantiteter. Herpaa er svaret, at da ingen særlig Corporation for Tiden er i Besiddelse af slig en Ret, findes der ikke noget til Hinder for, at Bagerne herefter falholde Meel og Gryn.
Den Nord-Cimbriske Tilskuer, 1839-01-29
Fra Schlesvig skrives under 15de Januar: Jfølge Rescript fra den kgl. slesv.-holst. Regiering af 7de ds. blev Redacteuren af "Apenrader Ugeblad (Hr. Kopper holdt) under 10de næstefter tilkjendegivet, at saafremt han ikke nøiagtigt efterkommer den ham givne befaling, at afholde sig fra at optage Artikler af politisk Natur uden Forskiel enten de angaae inden eller udenlandsk Politik, men vedbliver at redigere sit Blad som hidtil, da vil ufeilbarligt den slesvig-holst. Regjering uden længere Ophold andrage paa, at det ham fra høiere Sted meddeelte Privilegium vorder ham aldeles frataget. (N. 3)
Den Nord-Cimbriske Tilskuer, 1839-01-29
- Enke-Hertuginden af Glücksburg har solgt det hende tilhørende Gods Hoffnungsthal, til den danske Gesandt ved det preussiske Hof, Kammerraad, v. Reventlow.
Den Nord-Cimbriske Tilskuer, 1839-01-29
Af de for 2det jydske District udstædte So-Sessions placater erfares, at Sessionerne for indeværende Aar skulle afholdes sammesteds paa følgende Steder og Dage; J Randers den 12te og 13de Februar; i Ebeltoft, den 15de Febr.; i Greenaae den 16de Febr.; i Holstebroe den 20de Febr.; i Ringkjøbing den 22de og 23de Febr.; i Lemvig den 25de og 26de Febr.; i Vestervig Tinghuus den 28de Februar; i Thisted den 1ste, 2den og 4de Marts, i Nykjøbing den 6te Marts. J et Brev fra Lemvig meldes: "Futtrups to Etage Pakhuus er heel sjunket sammen; Skpr. A. Sørensens, Chr. Dumps og N. Smiths Huse og Gaarde ligeledes: Hospitalet er aldeles nedrevet; Dams Gaard, Hestbechsdito, samt N. Splidsboels og P. Smiths Steder næsten ganske nede. Vandet stod to Alen op i Husene.
Den Nord-Cimbriske Tilskuer, 1839-01-29
Skaden her i Byen alene anslaaes til over 100,000 Rbd. (Ah Av.)
Den Nord-Cimbriske Tilskuer, 1839-01-29
Ved en Beretning som Hr. Cancellieraad, Bye og Herredsfoged Gundelach i Lemvig har meddeelt Redactionen af Ribe Avis, stadfæstes det tidligere fra denne By meldte angaaende Stormfloden, og tilføies der, at 14 Familier i Byen, tildeels af Haandværkstanden, ere blevne huusvilde og næringsløse. Hvad der bidrog meest til Ødelæggelsen paa Bygningerne, var en Mængde Tømmer, som laae ved Fjorden, og som af Vandet med Voldsomhed fortes imod disse.
Den Nord-Cimbriske Tilskuer, 1839-01-29
Den 1 Januar indstrandede paa Ostsiden af Amekand en Skonnert med et dansk Flag i Storevant, om hvis Ladning eller Mandskab man ikke havde opdaget Noget: derimod var allerede nogle Klæder flydte i Land, ligesom se ere et Skudsmaal for en Matros, udstedt af Capitain Ferd. Lyck, førende Skibet Helene af Sønderborg. Skibet laae bestandigt paa Siden, og man ventede ved stillere Veir at bjerge saameget som muligt af dette og Ladningen. (Hp. Av.)
Den Nord-Cimbriske Tilskuer, 1839-01-29
Itzeboer Wochenblatt beretter, at Provst Harm fornylig har - iført sin Slaabrok - viet en Skolelærer.
Den Nord-Cimbriske Tilskuer, 1839-01-29
(Forlangt Jndrykkelse.) Om de Opvakte paa Morsøe.
Den Nord-Cimbriske Tilskuer, 1839-01-29
Kjøbenhavns Børs den 18de Januar 1839. Cours. Hamborg 2 Md. – a vista 199, Species 200; (Specier solgtes til – . - s.;) B.-Disconto 4 pCt., norske Speciessedler pr. 100 Specier 176 1/2 a 177 4 i Sedler ; sv. Sedl. pr. - Rigsgjæld 46 1/2 a 46 1/2 Rbs. Tegn; 4 pCt. kgl. Obligationer (uden Renter) 94 1/2 a 95 - Sedl.; Nationalb-Obligationer (af Laanet 4de Februar 1820) 102 a 102 1/2 r. S.
Den Nord-Cimbriske Tilskuer, 1839-01-29
Døde. Steenstrup By: Bonden Hans Pedersen, 70 Aar. Odense. Bager Peter Thygesen, 62 Aar; Smaahandler Anders Hindrup, 83 Aar. - Filstrup. Enevold Langhoff. - Grindløse; Sognedegn til Klinte og Grindløse Menigh., Christian Seidler, 90 Aar.
Den Nord-Cimbriske Tilskuer, 1839-01-29
AVERTISSEMENTS. Da jeg har etableret mig som Kleinsmed og Bøssemagermester her i Byen, saa anbefaler jeg mig til de Ærede med alt til mit Fag henhørende Arbeide, saavelsom med at afslibe og polere Staalarbeider og Jnstrumenter, idet jeg forsikkrer Enhver og reel Behandling og billige Priser. Thisted den 16de Januar 1839. Ærbødigst. Lars P. Welsen, boende i Storegade.
Den Nord-Cimbriske Tilskuer, 1839-01-31
Ao. 1839. No. 14. THISTID Kongelig allernaadigst privilegerede. Amtvaviv og Avertissementstidende, eller: Den nordcimbriske Tilskuer. Forsendes med Brevposten overalt i Danmark og Hertugdømmene. Torsdagen den 31te Januar. Redigeres, trykkes og udgives i Thisted af J. S. Lund.
Den Nord-Cimbriske Tilskuer, 1839-01-31
Blandinger. Fra Berlin skrives under 23de Januar: at saa lidet man der ogsaa troer paa Udbrudet af en Krig, og maaskee tillægger de belgiske Patrioters Demonstrationer en større Vægt, end disse i Gjerningen fortjene, saa byder dog Forsigtighed at man maae være aarvaagen og rustet, hvis Omstændighederne skulle fordre en større Udvikling af Kraft, Af disse Grunde blive paa Nye ogsaa Landeværnets Mynsterroller prøvet i alle Districter. Ved det store Antal unge Mennesker, der er opvoxet i den lange Fred, er det let at træffe et rigeligt Udvalg, og sandsynlig vil en stor Deel af Mandskabet melde sig frivillig. Alle Regimenter ere saa fuldtallige, at de snart kunne fordobles. Sammendragningen af en Deel af den preusiske Hær ved Rhinen, finder saa meget mindre Tiltro, som i Tilfælde af Luxemburgs og Limburgs Besættelse, dette vil skee af det tydske Forbund, og hvortil det 8de combinerede Armeecorps skal være bestemt. Fra Cassel meldes ogsaa under 11te Januar, at de kongel. sachsiske Tropper til 19de næste Maaned have faaet Ordre til at holde sig marschfærdige, og at ogsaa Forbundstropperne i Churhessen ruste sig; man fortalte ogsaa der, at baade det 8de og 9de Armeecorps rustede sig forat rykke frem til Luxemburg. De hanoveranske Anliggender og den mulige indtræffende Nægtelse, af Skatternes Betaling, er kommen i Ventillation ved den preusiske Minister v. Altensteins Rescript til i de preusiske Universiteter, hvorved de juridiske Fai culteter paalægges, at afholde sig fra at afgive nogen Dicission i denne Sag. Endskjøndt Ministerens Rescript udtrykte meere Ønske end befaling, saa har dog Faculteterne besluttet ikke at befatte sig dermed. Det synes nu, som at den preusiske Regjering vil gaae alvorlig tilværks mod det catholske Hierarchie i Posen; derfra meldes under 13de Januar, at Prælaten Jenkiewitz i Ge ser er bleven arresteret, fordi han har vægret sig ved at opfylde hvad Landets Love byder, han er ført under militair Bedækning til Posen, og vil vel blive bragt til Jnqvisitionsbygningen, da han har nægtet at aflægge nogensomhelst Forklaring, eller Vidnesbyrd.
Den Nord-Cimbriske Tilskuer, 1839-01-31
Fra Paris skrives, at den 16de Januar gav den belgiske Deputerede fra Luxemburg Hr. v. Ausembourg et stort Festmaaltid, som 56 Deputerede bivaanede. Uden for hans Bopæl gaves der et lille Opløb af Gadedrenge, som affyrede Petarder, og raabte: "Leve Belgien!" Jfølge et Brev fra Brussel, vil Belgien som i første Krig fordre en Overgeneral fra Frankerig, og man betegner som saadan General Hurel.
Den Nord-Cimbriske Tilskuer, 1839-01-31
J London var endnu den 17de Januar Kornet i Stigen og Gjennemsnitsprisen for Hvede var for den Uge 61 Schill. 6 d.; men senere er Hvede prisen falden, formodentlig paa Grund af Kornindførselen fra Portugal, hvorfra betydelige Qvantiteter indføres i denne Tid. For engelsk Regning er et uhyre Qvantum Korn indkjøbt i Odessa og ved Rhinstrømmen, saa at Kornpriserne i Engeland, vistnok vil falde, naar Farten til Foraaret bliver aldeles aaben.
Den Nord-Cimbriske Tilskuer, 1839-01-31
Jfølge Efterretninger fra Alexandrien af 23de Decbr. er det ikke saa roligt i Syrien, som der gik Rye af; tvertimod have Bjergbeboerne, kjed af den idelige Plagen rottet sig sammen paa flere Puncter, saa at en almindelig Jnsurrection er at befrygte, og Utilfredsheden i hele Syrien skal være almindelig, da de ægyptiske Tropper tillade sig de største Udsvævelser, og man hører daglig og Røverier, Plyndrerier og Mishandlinger. Jfølge de sidste Efterretninger fra den tyrkiske Armee i Taurus, skal Sundheds=Tilstanden der igjen være tilfredsstillende og Seraskieren bestandig meere udvide sine Erobringer.
Den Nord-Cimbriske Tilskuer, 1839-01-31
J Libourne i Gironde Departementet har en Præst egenmægtig begrundet et Nonnekloster; Authoriteterne have befalet at lukke det; men Præsten har erklært at han vil kun vige for Magten. "Wiener Theaterzeitung, indeholdt nylig følgende Bekjendtgjørelse: "J No. 248 af dette Blad findes bekjendtgjort, at Sangerinden Madame Mink med det allerførste vil ægte den kgl. baierske Hof skuespiller Forst. Af gandske Hjerte skulde jeg gratulere det kjære Brudepar, hvis ikke tilfældigviis Bruden var - min Kone. Og da nu ingen Dame kan gifte sig med to Mænd, saa maa Hr. Forst have den Artighed, hvis han partout vil gifte sig ind i min Familie, at tøve endnu en halvsnees Aar- saa staaer det ham frit, at melde sig hos min Datter.
Den Nord-Cimbriske Tilskuer, 1839-01-31
Min Kone har, i en Række af Aar, været mig Alt paa Jorden. Jeg lever med hende i den bedste Forstaaelse, og Jngen af os falder det ind, at tænke paa noget andet Bryllup, uden maaskee paa Sølvbrylluppet. Wien, den 23de Decbr. 1838. Alvis Mink, Portraitmaler.
Den Nord-Cimbriske Tilskuer, 1839-01-31
En Berliner Sjouer hiddrog forleden, ved at gjør høit paa offentlig Gade, en Mængde Mennesker, hvoriblandt ogsaa en Politisergeant. Denne forbød ham at gjøe, men Virtuosen lod sig ikke forstyrre. Paa det Spørgsmaal, hvorfor han da gjøede saaledes, svarte han: "Jeg havde en Mops, for hvem jeg maatte betale to Daler i Hundeskat. Men Dyret er kreperet for mig, og nu vil jeg dog gjøe de to Daler af.
Den Nord-Cimbriske Tilskuer, 1839-01-31
J det Badenske ere Hundene blevne talte i denne Tid. En Sognefoged overskrev sin Jndberetning desangaaende: "Underdanigst Hunde=Rapport og specificerede: "Præsten, en Hund; Degnen, en Hund. (Ah. Av.)* I Hamburg var den 24de Januar Hveden i Følge de flauere engelske Beretninger falden 4 a 6 Rdr. pr. Læst; ogsaa efter Byg var der mindre Spørgsmaal og solgtes 6 sk. Bco. pr. Td. billigere, Havre derimod holdt sig fuldkommen i Prisen og noteredes til 50 a 54 Rdr. Cour. pr. Læst.
Den Nord-Cimbriske Tilskuer, 1839-01-31
Indenlandsk. J Kieler Correspondent meldes fra Rendsborg, under 19de Januar: "Smugleriet i Ditmarsken drives nu her paa en ganske tilladt og offentlig Maade; her ere nemlig i disse Dage ankomne hertil hele Skarer af Forgjengere, hvoriblandt ogsaa Fruentimmer befinde sig, som Tid efter anden ere komne fra Ditmarsken, enhver af dem bærer 70 a 80 Pund Sukker, eller andre Vare, hvoraf Tolden, ikke beløber til over 5 Rbd., og passerer saaledes ganske ubehindret. Disse Folks Fortjeneste er ikke stor, thi de faae pr. Pund ikke meere end 1/2 Skilling, Denne nye Jndustrigreen har ogsaa bragt en Deel af de fattigere Beboere af vore tilgrændsende Landsbyer til at gaae til Ditmarsken for at fortjene en Dagløn. Naar man seer disse Folk svært belæssede i Masse skride forbi, for at naae det fastsatte Maal, saa ligne de en liggende Bisværm, der samler Honning. For at gjøre sig et Begreb om til hvilken Grad, der bliver spillet i Tallotteriet i Hertugdømmene, anføres i Alton. Merkur, at i Ahrensboch en Flekke med 934 Jndvaanere, er ved Alton. Trækning den 15de d. M. ikke gjort mindre end 734 Jndsatser.
Den Nord-Cimbriske Tilskuer, 1839-01-31
Fra Kiel skrives, at man der ganske bestemt ville vide, at Kongen af Hannover ville til Foraaret glæde dem ved et Besøg.
Den Nord-Cimbriske Tilskuer, 1839-01-31
I Kjøbenhavnsposten af 19de De har Hr. Prof. Clausen, i Anledning af Hr. Orla Lehmanns foregaaende Annonce i samme Bl., givet følgende Erklæring: "Til Berigtigelse af nogle Yttringer i Hr. Cand. Lehmanns Artikel i Kbhposten for igaar, skylder jeg Sandheden at erklære: at det er skeet ifølge min udtrykkelige Anmodning, fremsat i det første Committee=Møde efter Generalforsamlingens Valg, og tiltraadt af Fleerheden af de Tilstedeværende, at Hr. Conferentsraad Collin efterat det af Committeen var overdraget til Ham, Hr. Profesfor Thiele og Undertegnede, som Formænd at udføre de løbende Forretninger er vedbleven efter den Tid at lede Forhandlingerne i Committeen fordet thorvaldsenske Museum."
Den Nord-Cimbriske Tilskuer, 1839-01-31
Under 22de d. M. ere H. P. Rygaard og P. Axelsen anerkjendte som svensk norske Viceconsuler, den Førstnævnte i Holstebroe og den Sidstnævnte paa Læssøe.
Den Nord-Cimbriske Tilskuer, 1839-01-31
Fra det Holsteenske skrives. Fra Rendsborg fortæller Freischutz" følgende komiske Tildragelse: En i Omegnen af denne By stationeret Toldbetjent, fik forleden Aften en anonym Skrivelse, hvori der meldtes ham, at hvis han vilde følge med Overbringeren, vilde denne forskaffe ham en feed Steeg." J sin Tjenestiver laante han Øre til denne mystiske Opfordring, satte med sin ubekjendte Fører over Eideren, og fulgte ham over Stok og Steen i den bælgmørke Nat. Efter at de havde vandret et Par Miilsvei, kom de til en eensomtlige gende Gaard. Føreren bankede paa en Vinduesskode. Denne, tilligemed Vinduet blev aabnet, og vor Tolder anmodedes om, af denne noget usædvanlige Vei at træde ind i Huset. Pludseligt befandt han sig nu i et meget komfortabelt, klartoplyst Værelse, hvor han antraf en meget venlig Familie, der indbød ham til at deeltage i Aftensmaaltidet, som øieblikkelig blev serveret. Ved den forcerede Marsch, tildeels af ubanede Veie, havde Manden faaet Appetit. Han langede dygtigt til, og fik virkeligen en feed Steeg, tillaften. Under Maaltidet gjorde han mange Spørgsmaal om, hvor han da egentlig befandt sig, og hos hvem han havde den Ære, saa uventet at spise tilaften, men han fik kun undvigende Svar, og efter at have gjort sig vedbørligt tilgode med Mad og Drikke, maatte han, af samme Vei, tiltræde Tilbagemarschen. Rimeligviis er han, paa denne eventyrlige Promenade, gaaet Glip af den rette, fede Steeg. (Ah. Av.)
Den Nord-Cimbriske Tilskuer, 1839-01-31
I Aarhuus Avis No. 14 læses under Forlangt Jndrykkelse, følgende: Biskop Faber og Proprietair Hansen.
Den Nord-Cimbriske Tilskuer, 1839-01-31
Som bekjendt har det i Aarhuus-Avisen f. A. indrykkede Stykke: "Og dertil tie Præsterne!" fremkaldt adskillige Pennefeider, af hvilke i Særdeleshed een, den mellem Biskop Faber og Stænderdeputeret Hansen i Fyen, har tildraget sig den offentlige Opmærksomhed paa en forunderlig Maade. - Det er et Sendebrev fra Hansen til Faber, der har bragt det halve Land i Bevægelse.